Okresná prokuratúra Žilina 
Moyzesova 20, 011 56 Žilina 1 	

Sp. zn. : 1 Pv 451/13/5511	Žilina, 14.8.2013
EEČ : 2-43-397-2013

U Z N E S E N I E

Trestná vec:	obvinená XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Žilina
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Obsahom zmieru je:
a.	Peňažná suma určená na všeobecne prospešné účely: 400,00 € 
b.	Konkrétny adresát peňažnej sumy určenej na všeobecne prospešné účely: Naša nemocnica v Čadci, občianske združenie, Palárikova 2311, XXXXX 
c.	Suma odovzdaná štátu na peňažnú pomoc obetiam trestnej činnosti: 200,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Odd.výkonu služby DI OR PZ XXXXX pod spisovou značkou ORP-93/DI-ZA-2013.
Dňa 20.04.2013 v čase o 23.10 h viedla osobné motorové vozidlo KIA Ceed, evidenčné číslo XXXXX po ceste I/18 km 458,500 v katastri mesta XXXXX po ul. Košickej,  smerom do centra mesta,  v ľavom jazdnom pruhu, kde v križovatke s ulicou Pri Celulózke sa dostatočne nevenovala vedeniu vozidla v dôsledku čoho nerešpektovala cestnú trojfarebnú svetelnú signalizáciu na ktorej svietilo červené svetlo „Stoj“, pričom vošla do križovatky v čase kedy z Košickej odbočoval na signál „Voľno“ od centra mesta na ul. Pri Celulózke vodič XXXXX, ktorý viedol motocykel zn. Kymco, evidenčného čísla XXXXX, do ktorého narazila a z nedbanlivosti mu spôsobila odreninu na palci a ukazováku pravej ruky, odreniny s pomliaždením v oblasti pravého kolena, odlomenie z hlavičky I. záprstnej kosti pravej ruky a odlomenie zo základe l. článku palca pravej ruky, ktoré zranenia si vyžiadali práceneschopnosť v trvaní dva týždne,
pričom vodička XXXXX svojim konaním porušila ustanovenie § 3 ods. 2 písm. b), § 4 ods. 1 písm. c) zákona č. 8/2009 Z. z. o cestnej premávke.

Odôvodnenie: 
 
     Policajný orgán ODI XXXXX  uznesením pod sp. zn. ORP-93/DI-ZA-2013 dňa 19.05.2013 vzniesol obvinenie XXXXX  pre prečin ublíženia na zdraví podľa § 158  Trestného zákona.

V prípravnom konaní sa obvinená ku spáchaniu trestného činu, ktorý sa jej kladie za vinu, priznala. Škoda poškodenému bola uhradená pri zmierovacom konaní nahlásením poistnej udalosti v zákonnej poisťovni vozidla.

Skutočnosť uzavretia zmieru medzi obvinenou a poškodeným je zrejmá z dohody uzatvorenej dňa 11. 07. 2013 na Okresnej prokuratúre  v Žiline.

Pred samotným rozhodnutím o schválení zmieru bola obvinená vypočutá v rámci mediácie, pričom pri výsluchu uviedla, že spáchala skutok, pre ktorý je stíhaná. Obsahu obvinenia porozumela a je si vedomá dôsledkov schválenia zmieru. So schválením zmieru súhlasí a tento uzatvorila s poškodeným dobrovoľne.

V rámci dohody o uzavretí zmieru zo dňa 11. 07. 2013 bol určený ako adresát peňažnej sumy určenej na všeobecne prospešné účely vo výške 400,--€. Výšku peňažnej sumy určenej na verejnoprospešné účely som stanovil na 400,--€, pričom  50 % z tejto sumy patrí štátu na peňažnú pomoc poškodeným trestnými činmi a 50 %  Občianskému združeniu Naša nemocnica v Čadci, Palárikova 2311, XXXXX, XXXXX  Pričom  suma 400,-€ bola dňa  11. 07. 2013 poukázaná na účet Krajskej prokuratúry v Žiline XXXXX, vedenom v štátnej pokladnici.

Vzhľadom k uvedeným skutočnostiam konštatujem, že v danej veci boli splnené zákonné podmienky stanovené v § 220 Tr. poriadku v smere rozhodnutia o schválení zmieru a zastavení trestného stíhania. Vo veci ide o konanie o nedbanlivostnom trestnom čine, na ktorý Trestný zákon vo svojej osobitnej časti ustanovuje trest odňatia slobody s hornou hranicou neprevyšujúcou päť rokov. I podľa v súčasnosti účinného Trestného zákona by sa jednalo o trestný čin, u ktorého by bolo možné rozhodnúť zmierom podľa § 220 Tr. poriadku, podľa ktorého v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie za splnenia podmienok uvedených v § 220 ods. 1 písm. a) až písm. c) Tr. por. 

Na základe uvedeného som rozhodol tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Marek Sinčák
prokurátor